Foilsiú teachtaireachta maidir le formheas leasaithe chaighdeánaigh ar shonraíocht táirge le haghaidh ainm in earnáil an fhíona dá dtagraítear in Airteagal 17 (2) agus (3) de Rialachán Tarmligthe (AE) 2019/33 ón gCoimisiún

(2022/C 397/08)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

FORMHEAS LEASAITHE CHAIGHDEÁNAIGH A CHUR IN IÚL

“Panciu”

PDO-RO-A1584-AM02

Dáta teachtaireachta: 22 Iúil 2022

TUAIRISC AR AN LEASÚ FORMHEASTA AGUS CÚISEANNA LEIS

Tásca lipéadaithe roghnacha

Cuirtear forálacha breise leis an tsonraíocht táirge maidir le tásca roghnacha ar lipéadú a thagraíonn do mhodhanna áirithe táirgthe (téarmaí a úsáid a thugann tuairisc ar chleachtais fíonóireachta a úsáidtear ar fud an domhain a thugann a saintréithe céadfacha sainiúla do na fíonta agus a sholáthraíonn faisnéis ábhartha don tomhaltóir maidir le cáilíocht, aibiú agus aosú).

Leasaítear Caibidil V den tsonraíocht táirge agus pointe 9 den doiciméad aonair.

DOICIMÉAD AONAIR

1. Ainm(neacha)

Panciu

2. Cineál an táisc gheografaigh

STFC – Sonrúchán Tionscnaimh Faoi Chosaint

3. Catagóirí táirgí fíniúna

1. Fíon

4. Tuairisc ar an bhfíon nó ar na fíonta

1. Saintréithe fisiciceimiceacha agus orgánaileipteacha na bhfíonta geala agus rosé

TUAIRISC THÉACSÚIL GHAIRID

Léiríonn na fíonta geala éagsúlacht dea-bholaithe, agus tá bolaithe citris agus luibhe acu a thugann beogacht agus úire, boladh róis (Șarba), aigéadacht mheánach maille le boladh láidir úire agus dea-bholaithe milse trópaiceacha nó bláthanna fíniúna, dea-bholaithe éadroma úll agus bolaithe bláthanna (Fetească regală), dea-bholadh ime agus dea-bholaithe trópaiceacha maille leis an aigéadacht bharrmhaith (Chardonnay) agus bolaithe fíneáilte torthaí úra.

Saintréithe anailíseacha ginearálta Uasmhéid nirt alcóil iomláin (mar % den toirt): 15,00 Íosmhéid nirt alcóil iarbhír (mar % den toirt): 9,00 Íosmhéid aigéadachta iomláine 3,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir): 18 Uasmhéid dé-ocsaíde sulfair iomláine (mar mhilleagraim in aghaidh an lítir) 200

2. Paraiméadair fhisiciceimiceacha agus orgánaileipteacha – fíonta dearga

TUAIRISC THÉACSÚIL GHAIRID

Bíonn tathag measartha ag na fíonta dearga le bolaithe aramatacha sútha craobh, plumaí agus cuiríní dearga, an acmhainn aramatach idir dea-bholaithe piobar glas agus cuiríní dubha ró-aibí (Cabernet Sauvignon), chomh maith le dea-bholaithe torthaí dearga aibí, le bolaithe rísíní, piobair dhuibh agus an déine datha ag forbairt agus iad ag aibiú, agus an neart alcóil barrmhaith, lena dtáirgtear fíonta tirime agus leath-thirime go príomha, agus na saintréithe fíneálta agus an dea-bholadh sonrach an chineáil ag teacht chun cinn (Fetească neagră).

Saintréithe anailíseacha ginearálta Uasmhéid nirt alcóil iomláin (mar % den toirt): 15,00 Íosmhéid nirt alcóil iarbhír (mar % den toirt): 9,00 Íosmhéid aigéadachta iomláine 3,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir): 20 Uasmhéid dé-ocsaíde sulfair iomláine (mar mhilleagraim in aghaidh an lítir) 150

5. Cleachtais fíonóireachta

5.1. Cleachtais fíoneolaíochta shonracha

1. Cleachtais fáis

Modh fáis

— 3 000 planda in aghaidh an heicteáir ar a laghad

— uisciú: i gcás ina n-éilítear leis na dálaí ithreach agus aeráide é, bíonn córais uiscithe shilidh i bhfeidhm agus leanfar ar aghaidh le tuilleadh díobh a shuiteáil, ba cheart na córais sin a úsáid ar bhealach nach mbíonn tionchar diúltach acu ar cháilíocht na bhfíonchaor.

5.2. Uastáirgeacht

1. Muscat Ottonel, Tămâioasă românească, Chardonnay, Pinot gris, Sauvignon, Traminer alb

15 000 cileagram fíonchaor in aghaidh an heicteáir

2. Fetească albă, Riesling de Rhin, Aligote, Băbească gri, Șarba, Traminer roz

16 500 cileagram fíonchaor in aghaidh an heicteáir

3. Fetească regală, Galbenă de Odobești, Crâmpoșie, Crâmpoșie selecționată, Frâncușă, Mustoasă de Măderat, Furmint, Riesling italian

19 000 cileagram fíonchaor in aghaidh an heicteáir

4. Cabernet Sauvignon, Fetească neagră, Pinot noir, Merlot

16 500 cileagram fíonchaor in aghaidh an heicteáir

5. Băbească neagră, Burgund mare

17 500 cileagram fíonchaor in aghaidh an heicteáir

6. Codană, Arcaș, Negru Aromat, Portugais bleu, Cadarcă, Plăvaie

21 000 cileagram fíonchaor in aghaidh an heicteáir

7. Muscat Ottonel, Tămâioasă românească, Chardonnay, Pinot gris, Sauvignon, Traminer alb

116 heictilítear in aghaidh an heicteáir

8. Fetească albă, Riesling de Rhin, Aligote, Băbească gri, Șarba, Traminer roz

127 heictilítear in aghaidh an heicteáir

9. Fetească regală, Galbenă de Odobești, Crâmpoșie, Crâmpoșie selecționată, Frâncușă, Mustoasă de Măderat, Furmint, Riesling italian

146 heictilítear in aghaidh an heicteáir

10. Plăvaie

162 heictilítear in aghaidh an heicteáir

11. Cabernet Sauvignon, Fetească neagră, Pinot noir, Merlot

127 heictilítear in aghaidh an heicteáir

12. Băbească neagră, Burgund mare

135 heictilítear in aghaidh an heicteáir

13. Codană, Arcaș, Negru Aromat, Portugais bleu, Cadarcă

162 heictilítear in aghaidh an heicteáir

6. Limistéar geografach críochaithe

Contae Vrancea:

— Dúichí: Panciu, Crucea de Sus, Dumbrava, Crucea de Jos, Satu Nou, Neicu

— Dúichí: Moviliţa, Diocheti-Rediu, Moviliţa Trotuşanu, Frecăţei, Văleni

— Dúichí: Străoane, Repedea, Muncelu, Văleni

— Dúichí: Fitioneşti, Holbăneşti, Ghimiceşti, Ciolăneşti, Mănăstioara

— Dúichí: Mărăşeşti, Haret, Călimăneşti, Modruzeni, Siretu, Tişiţa, Pădureni

— Dúichí: Ţifeşti, Sârbi, Oleşeşti, Vităneşti, Clipiceşti, Bătineşti, Igeşti, Pătrăşcani

— Dúichí: Păuneşti, Viişoara.

— Dúichí: Rugineşti, Copăceşti, Văleni, Angheleşti.

— Dúichí: Pufeşti, Domneşti-Târg, Ciorani, Domneşti-Sat.

7. Cineál/cineálacha fíniúna

Aligoté B – Plant de trois, Plant gris, Vert blanc, Troyen blanc

Arcaş N

Burgund Mare N – Grosser burgunder, Grossburgunder, Blaufrankisch, Kekfrankos, Frankovka, Limberger

Babeasca gri G

Băbească neagră N – Grossmuttertraube, Hexentraube, Crăcana, Rară neagră, Căldăruşă, Serecsia

Cabernet Sauvignon N – Petit Vidure, Burdeos tinto

Cadarcă N – Schwarzer Kadarka, Rubinroter Kadarka, Lugojană, Gâmză, Fekete budai

Chardonnay W – Gentil blanc, Pinot blanc Chardonnay

Codană N

Crâmpoşie B

Crâmpoşie selecţionată B

Fetească albă B – Păsărească albă, Poama fetei, Mädchentraube, Leanyka, Leanka

Fetească neagră N – Schwarze Mädchentraube, Poama fetei neagră, Păsărească neagră, Coada rândunicii

Fetească regală B – Königliche Mädchentraube, Königsast, Kiralyleanka, Dănășană, Galbenă de Ardeal

Frâncușă B – Vinoasă, Mildweisser, Mustoasă de Moldova, Poamă creață

Furmint B – Furmin, Șom szalai, Szegszolo

Galbenă de Odobești W – Galbenă de Căpătanu, Galbenă Uriașă, Galbenă

Merlot N – Bigney rouge

Muscat Ottonel B – Muscat Ottonel blanc

Mustoasă de Măderat B – Lampau, Lampor, Mustafer, Mustos Feher, Straftraube

Negru Aromat N

Pinot Gris G – Affumé, Grauer Burgunder, Grauburgunder, Grauer Mönch, Pinot cendré, Pinot Grigio, Ruländer

Pinot noir N – Blauer Spätburgunder, Burgund mic, Burgunder roter, Klăvner Morillon Noir

Pinot Noir N – Spätburgunder, Pinot nero

Plăvaie B – Bălană, Plăvană, Poamă bălaie

Portugais Bleu N – Blauer Portugieser, Oporto, Portugieser

Riesling de Rhin B – Weisser Riesling, White Riesling

Riesling italian B – Olasz Riesling, Olaszriesling, Welschriesling

Sauvignon B – Sauvignon verde

Traminer Roz Rs – Rosetraminer, Savagnin roz, Gewürztraminer

Traminer aromat alb B

Tămâioasă românească B – Busuioacă de Moldova, Muscat blanc à petit grains

Tămâioasă românească B – Rumänische Weihrauchtraube, Tamianka

Șarba B

8. Tuairisc ar an nasc (na naisc)

Nasc leis an limistéar críochaithe

Mionsonraí an limistéir gheografaigh

Foshraith liteolaíoch: mínsceallachán bunchnoic de bharr ceangail de réir a chéile na ngaothrán glárach ón Ré Ceathartha, a éiríonn níos ísle agus níos óige ó thoir, de réir an oird inar sil-leagadh iad ag na haibhneacha a théann thar na Sléibhte Cairp agus na Sléibhte Fo-Chairp. Ó thaobh an chomhdhéanaimh, is carnadh gairbhéil agus gainimh iad na spruadair seo a gcumhdaíonn sraith spruadar cré lóis Cheathartha iad, a bhíonn ina luí ar bharr spruadair mhuirí (marla, cré, gaineamh) ón ré Phléicéineach.

Topagrafaíocht: roinnte in dhá fho-aonad bunchnoic fheidhmeacha: má an bhunchnoic aird (Pléisticéineach Íochtarach agus Meánach) agus má an bhunchnoic ísil (Pléisticéineach Déanach – Holaicéineach), ag síneadh go cluain Abhainn Siret atá ann faoi láthair. Tá an fhorbairt uasta bainte amach ag an bhfíonsaothrú sna limistéir sin, go háirithe a bhuí leis na hairdí ailtéarnacha agus léirithe fánaí.

An aeráid: Tipiciúil de steip foraoise na haeráide ilchríochaí measartha, a mbíonn tionchar ag aermhaiseanna Chríoch Lochlann-Bhailtice ó thuaidh orthu, a thagann le chéile le haermhaiseanna trópaiceacha te na Meánmhuirí ó theas. Leis sin, cruthaítear dálaí den scoth le haghaidh fás cineálacha fíonchaor ar ardcháilíocht, a bhuí le héagsúlacht ghréine agus theirmeach agus báisteach fhabhrach. Leis an meán-teocht bhliantúil, an mheán-bháisteach bhliantúil agus go háirithe an sreabhadh radantach agus an uillinn ghrian-radaíochta, cruthaítear na dálaí barrmhaithe le haghaidh fíonsaothrúcháin. Ithreacha: le huigeacht na hithreach, faigheann an fíonghort seo na saintréithe fisiciceimiceacha agus hidri-fhisiceacha is fearr chun fíniúnacha a shaothrú: póiriúlacht, aerú, tréscaoilteacht, struchtúrú gloramúlach agus draenáil cheartingearach uisce báistí, a bhfuil teorannú ar ghalair chripteagramacha mar thoradh orthu agus lena n-áirithítear oibriú cuibheasach éasca na bhfíonghort. Ó thaobh na típeolaíochta, bíonn mollasail (Caimbriacha agus cré-inláisteacha) agus ithreacha foraoise ann go príomha. Carnann an seornaiseom Caimbriach na saintréithe ceimiceacha-bitheolaíocha agus trófachta uile.

Sonraí faoin táirge

Bíonn na fíonta geala sainiúil mar gheall ar saintréithe eastóscacha, struchtúr cothromaithe agus dea-aigéadacht, a chruthaítear le nochtadh thoir theas na bhfánaí, ach tríd na cleachtais saothraithe freisin, a choinníonn meánleibhéil táirgthe.

Tá clú ar na fíonta dearga as a snas, tainniní éadroma agus dath láidir.

Le fianaise seandálaíochta a aimsíodh sa réigiún, léirítear gur fhás saormhuintir Dháicia a bhí ina gcónaí sa réigiún seo sa Rómáin fíniúnacha; tacaítear leis sin le fionnachtana seandálaíochta a bhfuil móitífeanna ornáideacha orthu a léiríonn sreang fíniúna le fíonchaora. Chomh luath le 1527, rinne Georg von Reichersterffer, teachta de Ferdinand Habsburg don rialóir Moldávach Petru Rareș, tagairt i gcuntas a thurais don phlandáil fíona sa limistéar a aithníodh an tráth sin mar Podgoria Crucilor [Fíonghort na gCros]. Déantar tagairt eile sa Codex Bandinus, ina ndeirtear go “dtáirgtear an oiread sin fíona i gcuid dheisceartach iomlán na Moldáive go ndíoltar vadră [buicéad] fíona ar ceithre parale [cent] le linn na buainte agus ar sé nó seacht cent le linn an gheimhridh”.

Tosca cinntitheacha

Má an bhunchnoic aird (Pléisticéineach Íochtarach agus Meánach) agus má an bhunchnoic ísil (Pléisticéineach Déanach – Holaicéineach), ag síneadh go cluain Abhainn Siret atá ann faoi láthair le hathrú na n-airdí agus na léirithe fánaí, is iad sin na dálaí barrmhaithe chun fíonta a shaothrú agus, go háirithe, na cineálacha chun fíon dearg a tháirgeadh.

9. Coinníollacha breise fíor-riachtanacha (pacáistiú, lipéadú, ceanglais eile)

Lipéadú agus margaíocht

Creat dlíthiúil

Sa reachtaíocht náisiúnta

An cineál coinníll bhreise

Forálacha breise a bhaineann le lipéadú

Tuairisc ar an gcoinníoll

Gan forálacha breise.

Táirgeadh lasmuigh den limistéar

Creat dlíthiúil

I Reachtaíocht an Aontais

An cineál coinníll bhreise

Maolú ar tháirgeadh sa limistéar geografach críochaithe

Tuairisc ar an gcoinníoll

I gcás dálaí aeráide áirithe, a mbíonn tionchar dearfach acu, a bhuí le hacmhainn cineálacha áirithe, ar leibhéil táirgeachta fíonta a bhuaintear ar phlandálacha sa limistéar críochaithe, féadfar fíonta a phróiseáil lasmuigh den limistéar críochaithe freisin, sa limistéar comharsanach ina bhfuil lárionaid fíonóireachta ann ag a bhfuil áiseanna den scoth le haghaidh fíonóireacht thapa, coipeadh ar theochtaí rialaithe agus acmhainn aramatach agus datha na gcineálacha a choimeád. Tá an limistéar lonnaithe i gContae Vrancea:

— Odobești, Jariștea.

— Cotești, Obrejița, Tâmboiești, Popești, Budești, Cârligele, Vârteșcoiu, Câmpineanca.

Tásca lipéadaithe roghnacha

Creat dlíthiúil

I Reachtaíocht an Aontais

An cineál coinníll bhreise

Forálacha breise a bhaineann le lipéadú

Tuairisc ar an gcoinníoll

Féadfar roinnt tásc a thagraíonn do mhodhanna áirithe táirgthe a úsáid ar bhonn deonach sa lipéadú/chur i láthair, mar seo a leanas:

— féadfar na tásca “fermentat in barrique” [coipthe i mbairillí], “maturat in barrique” [aibithe i mbairillí], “fermentat în prezența așchiilor de stejar” [coipthe i láthair slisíní darach agus “maturat în prezența așchiilor de stejar” [aibithe i láthair slisíní darach) a thaispeáint ar an lipéadú i Rómáinis, nó féadfar téarmaí i dteangacha a úsáidtear go hidirnáisiúnta a úsáid chun an tomhaltóir a chur ar an eolas go mbaintear úsáid as an bpróiseas luaite, amhail ceann ar bith de na tásca seo a leanas:

— “fume” nó “smoked” nó “toasted” sa Bhéarla, cibé acu atá nó nach bhfuil an téarma in éineacht leis a thugann tuairisc ar dhéine na cóireála teasa arna cur i bhfeidhm ar an adhmad darach a úsáidtear, i.e. “éadrom”, “measartha” nó “trom”.

— “fumé” nó “fumée” i bhFraincis, cibé atá nó nach bhfuil an téarma in éineacht leis a thugann tuairisc ar dhéine na cóireála teasa arna cur i bhfeidhm ar an adhmad darach a úsáidtear, i.e. “légère”, “moyenne”, “forte” nó “petite fumé”, “demi fumé”, “intense fumé”.

Féadfaidh na tásca sin a bheith in aon teanga eile a úsáidtear go hidirnáisiúnta nó i dteanga na tíre ina bhfuil sé beartaithe an táirge fíona a mhargú má roghnaíonn an táirgeoir fíona amhlaidh, chun an tomhaltóir a chur ar an eolas faoi úsáid cleachtas arna gcur i bhfeidhm ar fud an domhain chun fíonta a fháil lena ngabhann saintréithe céadfacha sainiúla.

I gcás fíonta a théann faoi thréimhse aibithe nó aosaithe ar na moirt, féadfaidh an lipéad téarma a chuimsiú amhail “sur lie”, “bâtonnage” nó “aosaithe ar na moirt”.

Nasc chuig an tsonraíocht táirge

https://www.onvpv.ro/sites/default/files/caiet_sarcini_doc_panciu_modif_cf_cererii_1424_14.06.2019_cf_cererii_485_02.03.2022_no_track_changes.pdf

(1) IO L 9, 11.1.2019, lch. 2.